
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 693 

23 Απριλίου 2015 


ΑΠΟΦΑΣΕΙ Σ 

Αριθμ. 529 

Υπερωριακή απασχόληση του προσωπικού της Γενικής 

Γραμματείας Συντονισμού του Κυβερνητικού Έργου. 

Ο ΓΕΝΙΚΟΣ ΓΡΑΜΜΑΤΕΑΣ ΣΥΝΤΟΝΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 20 του Ν. 4024/2011 (ΦΕΚ 226/Α727-10-2011), 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012 - 2015» (ΦΕΚ 226 Α'), όπως ισχύει, 

β) του άρθρου 55 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (ΦΕΚ 98 Α'), 

γ) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΈ.Κ. 112 Α713.7.2010), 

δ) του Ν. 4109/2013(ΦΕΚ 16 Α') «Κατάργηση και συγχώ¬ 
νευση νομικών προσώπων του Δημοσίου και του ευρύ¬ 
τερου Δημοσίου τομέα - Σύσταση Γ ενικής Γ ραμματείας 
για το συντονισμό του κυβερνητικού έργου και άλλες 
διατάξεις» όπως ισχύει, 

ε) του Π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου 
του Δημοσίου, των Οργανισμών Τοπικής Αυτοδιοίκησης 
και των λοιπών Νομικών Προσώπων Δημοσίου Δικαίου» 
(Φ.Ε.Κ. 191 Α'/30.8.1988) όπως συμπληρώθηκε με το Ν. 3230/ 
2004 «Καθιέρωση συστήματος διοίκησης με στόχους, 
μέτρηση της αποδοτικότητας και άλλες διατάξεις» 
(ΦΈ.Κ. 44 Α'/11.2.2004), 

στ) του άρθρου 90 του Π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98 Α'/22.4.2005) όπως αντικαταστάθηκε 
και ισχύει. 

2. Την υπ’ αριθμ. Υ 105/02.03.2015 κοινή απόφαση του 
Πρωθυπουργού και του Υπουργού Επικράτειας, «Δι¬ 
ορισμός Γενικού Γραμματέα Συντονισμού». (ΦΕΚ 95 
ΥΟΔΔ/04.03.2015). 


3. Την υπ’ αριθμ. πρωτ. 2/16606/0022/24.4.2009 εγκύκλιο 
του Υπουργείου Οικονομίας και Οικονομικών «Υπερωρι- 
ακή απασχόληση προσωπικού με σχέση εργασίας ιδιω¬ 
τικού δικαίου του Δημοσίου, ΝΠΔΔ και ΟΤΑ». 

4. Την ανάγκη να προσφέρει υπηρεσία και πέραν του 
κανονικού ωραρίου ορισμένο προσωπικό μόνιμο και με 
σχέση εργασίας ιδιωτικού δικαίου λόγω εκτάκτων και 
επειγουσών αναγκών. 

5. Τ ις αυξημένες αρμοδιότητες της Γ ενικής Γ ραμματεί¬ 
ας Συντονισμού έτσι όπως προκύπτουν από τις διατά¬ 
ξεις του Ν. 4109/2013 (ΦΕΚ 16 Α'), όπως ισχύει, ειδικότερα: 

α) Καταρτίζει το πρόγραμμα εφαρμογής του κυβερ¬ 
νητικού έργου, το οποίο περιλαμβάνει τις απαιτούμενες 
δράσεις ανά Υπουργείο για την εφαρμογή των αποφά¬ 
σεων των κυβερνητικών οργάνων, περιλαμβανομένης 
της υποβοήθησής τους για την προπαρασκευή της νο¬ 
μοθετικής παραγωγής, καθώς και την παρακολούθηση 
εφαρμογής των κειμένων διατάξεων μετά τη δημοσί¬ 
ευσή τους. Για την κατάρτιση του προγράμματος λαμ- 
βάνεται υπόψη ο προγραμματισμός (σχέδιο δράσης) 
του κάθε Υπουργείου, ο οποίος υποβάλλεται εντός 
του πρώτου τριμήνου κάθε έτους στη Γ ενική Γ ραμμα- 
τεία Συντονισμού. Τα σχέδια δράσης των Υπουργείων 
περιλαμβάνουν τις προτεραιότητες, τους στόχους, τα 
αναμενόμενα αποτελέσματα, τις απαιτούμενες δράσεις 
με χρονοδιάγραμμα και μέσα εκτέλεσης, με την κο¬ 
στολόγησή τους, τα τυχόν συναρμόδια Υπουργεία που 
εμπλέκονται στις δράσεις, καθώς και τα υπεύθυνα ανά 
δράση στελέχη. Επίσης, περιλαμβάνουν σε ξεχωριστή 
ενότητα ετήσιο πρόγραμμα απλούστευσης υφιστάμε¬ 
νων διοικητικών διαδικασιών και μείωσης διοικητικών 
επιβαρύνσεων. 

β) Παρακολουθεί την εφαρμογή του προγράμματος 
καθόλα τα στάδια, ελέγχει την τήρησή του, σύμφωνα με 
τα χρονοδιαγράμματα και επεμβαίνει στις περιπτώσεις 
που διαπιστώνονται αποκλίσεις. Στις περιπτώσεις στις 
οποίες διαπιστώνεται ανάγκη διορθωτικών επεμβάσεων 
ή ανασχεδιασμού δράσεων, προωθεί τις απαιτούμενες 
ενέργειες σε συνεργασία με τα εμπλεκόμενα κατά πε¬ 
ρίπτωση Υπουργεία. 

γ) Διενεργεί τον απαιτούμενο συντονισμό για την κατά 
τα ως άνω κατάρτιση του προγράμματος εκτέλεσης 
του κυβερνητικού έργου, καθώς και για την εφαρμογή 

του, έτσι ώστε να διασφαλίζεται η συνοχή του προ¬ 
γράμματος, με τη συμμετοχή όλων των εμπλεκόμενων 
μερών στη διαδικασία λήψης των αποφάσεων σε όλα 
τα επίπεδα. 

6. Το γεγονός ότι για την κάλυψη των προαναφερ- 
θεισών αναγκών προκαλείται δαπάνη η οποία συμπε- 
ριλαμβάνεται στην υπ’ αριθμ. πρωτ. 449/1.4.2015 (ΑΔΑ: 
ΔΕΥΟΞΔΔ-07Ζ) σχετική απόφαση ανάληψης υποχρέ¬ 
ωσης ποσού ύψους έξι χιλιάδων ευρώ (6.000,00) € για 
την πληρωμή δαπάνης σε βάρος της πίστωσης του 
προϋπολογισμού εξόδων οικ. έτους 2015 της Γ.Γ.Σ.: Ει¬ 
δικός Φορέας 23-780 ΚΑΕ 0511, η οποία βεβαιώθηκε 
και καταχωρήθηκε στο βιβλίο εγκρίσεων και εντολών 
πληρωμής της ΥΔΕ με α/α 31532/3.4.2015 καθώς και στην 
υπ’ αριθμ. πρωτ. 450/1.4.2015 (ΑΔΑ:75ΨΦΟΞΔΔ-3ΒΠ) 
σχετική απόφαση ανάληψης υποχρέωσης ποσού ύψους 
τριών χιλιάδων ευρώ (3.000,00) € για την πληρωμή δαπά¬ 
νης σε βάρος της πίστωσης του προϋπολογισμού εξό¬ 
δων οικ. έτους 2015 της Γ.Γ.Σ.: Ειδικός Φορέας 23 - 780 
ΚΑΕ 0512, η οποία βεβαιώθηκε και καταχωρήθηκε στο 
βιβλίο εγκρίσεων και εντολών πληρωμής της ΥΔΕ με 
α/α 31517/3.4.2015. 

7. Την υπ’ αριθμ. πρωτ. 339/9.3.2015 (ΦΕΚ 378 Β'/18.3.2015) 
απόφαση του Γενικού Γραμματέα Συντονισμού για την 
«Καθιέρωση 12ωρης λειτουργίας οργανικών μονάδων 
της Γενικής Γραμματείας Συντονισμού του Κυβερνη¬ 
τικού Έργου για το έτος 2015 (ΑΔΑ:6ΨΛ10ΞΔΔ-7ΧΘ)», 
αποφασίζουμε: 


1. Την έγκριση υπερωριακής απασχόλησης στην καθ’ 
υπέρβαση εργασία του προσωπικού της Γ ενικής Γ ραμ- 
ματείας Συντονισμού του Κυβερνητικού Έργου, για το 
χρονικό διάστημα Απριλίου-Ιουνίου 2015 ως εξής: 

Α. Απογευματινή υπερωριακή απασχόληση έως είκοσι 
(20) ώρες, ανά υπάλληλο το μήνα, για έως δώδεκα (12) 
υπαλλήλους, όλων των κατηγοριών και κλάδων, μόνι¬ 
μους και με σχέση εργασίας ιδιωτικού δικαίου αορίστου 
χρόνου. 

Β. Υπερωριακή εργασία κατά τις Κυριακές και εξαι¬ 
ρέσιμες έως δέκα έξι (16) ώρες, ανά υπάλληλο το μήνα, 
για έως δώδεκα (12) υπαλλήλους, όλων των κατηγοριών 
και κλάδων, μόνιμους και με σχέση εργασίας ιδιωτικού 
δικαίου αορίστου χρόνου. 

2. Η βεβαίωση της πραγματοποίησης της υπερωριακής 
εργασίας των υπαλλήλων της Κεντρικής Υπηρεσίας θα 
γίνει με βεβαίωση του Προϊσταμένου της Υπηρεσίας 
Διοίκησης αφού προηγουμένως βεβαιωθούν από τους 
Προϊσταμένους των υπηρεσιών της Γ ενικής Γ ραμματεί- 
ας Συντονισμού. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως έως και 
την 30η Ιουνίου 2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2015 

Ο Γ ενικός Γ ραμματέας Συντονισμού 
ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

